CELEX: 62018TN0647
Language: da
Date: 2018-10-29 00:00:00
Title: Sag T-647/18: Sag anlagt den 29. oktober 2018 — ZQ mod Kommissionen

14.1.2019   
            
            
               DA
            
            
               Den Europæiske Unions Tidende
            
            
               C 16/54
            
         
      Sag anlagt den 29. oktober 2018 — ZQ mod Kommissionen
      (Sag T-647/18)
      (2019/C 16/65)
      Processprog: italiensk
      
         Parter
      
      
         Sagsøger: ZQ (ved advokat C. Cortese)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Annullation af de anfægtede afgørelser, og bl.a.:
                  
                              a)
                           
                           
                              Annullation af ansættelsesmyndighedens afgørelse af 15. december 2017, registreret i ARES den 18. december 2017, HR.E.2/AS/Ares (2017), vedrørende en »Request for assistance D/374/17« (ansøgning om bistand D/374/17) og om afslag på den pågældende ansøgning om bistand.
                           
                        
                              b)
                           
                           
                              Om fornødent annullation af ansættelsesmyndighedens afgørelse af 19. juli 2018 om afslag på den af sagsøgeren indgivne klage, med referencen N. R/187/18, HR.E.2/Ares (2018).
                           
                        
                              c)
                           
                           
                              Kommissionen tilpligtes at erstatte det tab, som sagsøgeren har lidt som følge af de utallige ulovligheder, som den anfægtede afgørelse er udtryk for eller tæt forbundet med, idet dette tab er opgjort til 1 000 000 EUR.
                           
                        
            Desuden
      
                  —
               
               
                  tilpligtes Kommissionen at betale sagsomkostningerne.
               
            
         Søgsmålsgrunde og væsentligste argumenter
      
      Sagsøgeren i den foreliggende sag har anfægtet Kommissionens afslag på at imødekomme hans ansøgning om bistand vedrørende den chikane, som han har været genstand for på grund af hans seksuelle orientering.
      Til støtte for søgsmålet har sagsøgeren anført tre anbringender.
      
                  1.
               
               
                  Første anbringende om anlæggelse af et åbenbart urigtigt skøn.
                  
                              —
                           
                           
                              I denne henseende har sagsøgeren gjort gældende, at anlæggelsen af det åbenbart urigtige skøn generelt set klart fremgår af den stillingtagen, som er udtrykt i selve afgørelsen, hvorefter sagsøgerens påstande ikke er troværdige, fordi de vedrører en meget lang periode, som er forløbet uden at sagsøgeren har indgivet en formel anmeldelse.
                           
                        
                              —
                           
                           
                              Eksistensen af en stillingtagen er ligeledes den eneste forklaring på, at ansættelsesmyndigheden har afvist flere anmeldte forhold, som ikke har været genstand for nogen bedømmelse, fra at være omfattet af den anfægtede afgørelse.
                           
                        
                              —
                           
                           
                              Sagsøgerens påstande vedrørende den chikane, som han angiveligt har været udsat for, blev hurtigt klassificeret som værende normale episoder på dårlig organisation eller almindelige arbejdsrelaterede konflikter.
                           
                        
            
                  2.
               
               
                  Andet anbringende om tilsidesættelse af retten.
                  Sagsøgeren har i denne henseende gjort gældende:
                  
                              a)
                           
                           
                              Anvendelse af et forkert begreb vedrørende chikane, som indbefatter betingelsen om forsæt om at skade (animus nocendi) fra ophavsmandens side.
                           
                        
                              b)
                           
                           
                              Anvendelsen af en bevisstandard, som ikke svarer til den, der kræves i gældende ret (princippet om bevis), men som derimod indebærer et bevis ud over rimelig tvivl på, at der foreligger de faktiske forhold og på deres utvetydige retlige kvalifikation.
                           
                        
                              c)
                           
                           
                              Anvendelsen af en bevisstandard, som er åbenbart fejlagtig for så vidt angår bedømmelsen af troværdigheden af anmeldelserne i forhold til den forløbne tid.
                           
                        
                              d)
                           
                           
                              Tilsidesættelse af forpligtelsen til at foretage en undersøgelse ex officio stillet over for troværdige anmeldelser.
                           
                        
            
                  3.
               
               
                  Tredje anbringende om manglende eller utilstrækkelig begrundelse.
                  
                              —
                           
                           
                              Sagsøgeren har i denne henseende gjort gældende, at den anfægtede afgørelse, selv om der blev taget supplerende hensyn til den begrundelse, der er indeholdt i afgørelsen om afslag på klagen, i vidt omfang ikke er tilstrækkeligt begrundet.
                           
                        
            For så vidt angår påstanden vedrørende erstatning af tabet har sagsøgeren gjort gældende, at alle betingelserne i retspraksis vedrørende realiteten i det foreliggende tilfælde er opfyldt.